《次夕饮酣永叔得句云柝声频入夜霜寒余为足成一律时仲子弼侍坐而余于司空为年家》
明代·胡应麟

柝声频入乱霜寒，灯烬交飞片月残。词赋千秋携玉树，风期三世见金兰。

宁亲海甸驱驰急，送客河桥去住难。回首烂柯吾旧宅，石门天际候青鸾。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。